Sipro

Sipro o Cipro (Κύπρος, Kypros in grego; Kıbrıs in turco) el xe un stato de l'Axia osidental. El ocupa l'omonema ìzoła del Mar Mediteraneo orientałe. Ła xe situà 70 km a sud de ła Turchia, 100 km a ovest da łe coste del Medio Oriente, e 500 km a nord dal'Egito. Ła partegnénsa de Sipro a l'Axia o a l'Europa la xe na roba controversa: de fati se dal ponto de vista ziogràfego la par partegnir al contegnente asiàtego, dal ponto de vista storego-cultural, Sipro se pol considararla un Stato europeo. Zeografia L'ìzoła de Sipro ła ga na superficie conplesiva de 9 250 km². Morfołoxia e idrografia El relievo del'ìzoła el xe conposto da do caene montagnose: queła del Kyrenia, che ła sponta inte el nord de ła penìzoła de Karpas, e quela de Troodos, inte el sud-ovest de l'ìzoła, onde che sponta el monte Ołinpo (1 953 m), la cima pì alta de l'ìzoła. Łe do caene montagnose łe xe divise da ła fertile piana sentral de Messaria I ùgnołi fiumi che i ga un rezime de portada regolar i xe el Yialias el Peidos, tuti do longhi cerca 100 km. El desvełupo de ła costa el xe de 648 chiłòmetri. Clima e flora El clima de l'ìzoła el xe de tipo mediteraneo, co istà calde e sute e inverni morestai. Anualmente su l'ìzoła casca 500 mm de piova prevalentamente durante l'inverno. De frecuente su Sipro ghe tira venti caldi. Le zone dell'introtera cipriota le sofre in istà un gran seco, che el favorisse el desvełupo de qualche incendio intra le vexetasion selvàdeghe. In inverno su łe piche dei Tróodos ghe casca neve co tenperadure senpre comunque sora i 2 °C. El clima caldo el ga modełà el paesagio faxendoło deventar l'habitat ideal par àlbori come l'olivaro. Istòria Dal 1489 al 1571 ła ga fato parta de ła Republica de Venesia. Zeografia połitega Ła Republica de Sipro ła aministra sirca i dó tersi del teritorio rivendicà. De el restante teritorio 3 355 km², inte ła zona setentrionałe de l'ìzoła, łi xe ocupai da ła Repùblica Turca de Sipro Nord (TRNC), che ła xe stà proclamà dopo l'asion miłidar par stabiłir ła paxe inte el 1974. El 5% el fa parte de łe baxe britàneghe de Akrotiri e Dhekelia. Ła Republica de Sipro dal'1° de majo 2004 ła fa parte del'Union Eoropea, de ła cual ła costituise l'avanposto più meridional inte el Mediteraneo. El teritorio el ze devidesto in 6 distreti. A so volta i distreti i ze devidesti in comuni urbani (Δήμοι, Dímos) e in comuni rurałi (Κοινότητα, Kinótita). Demografia Lengue El grego el xe parlà soratuto inte el sud de l'ìzoła, invese el turco inte el nord. Storegamente, comunque, el grego inte la so variante cipriota el zera parlà da cerca l'82% de la popolasion e el zera anpiamente distribuio inte l'ìzoła intiera; la divixion la risal a l'intervento militar turco de Sipro del 1974, daspò el qual i grego-ciprioti del nord i xe stai espulsi verso el sud. In sevito al dominio britànego, anca l'inglese el xe anpiamente doparà. Xe in doparamento un dialeto arabo de tipo siro-palestinese in via de estinzion parlà da la comunità maronia de Kormakiti, orizenà da un stanziamento de cristiani maronii libanesi inte el XII secolo. Gałeria de someje Varda anca Nea Salamina Ammochostos FC Notasion Altri projeti Wikimedia Commons el detien imàjini o altri file so Sipro el detien schemi gràfeghi so Linganbi foresti (EL, inglezo) Sito ufisałecyprus.gov.cy. Yadnana, in Disionàrio de istòria, Istituto de ła Ençiclopedia Italiana, 2010. Ciprosapere.it, De Agostini. (IT, DE, FR) Siprohls-dhs-dss.ch, Disionàrio stòrego de ła Svìsara. (EN) John S. Bowman, Herman W. Goult e David Wathen Stather Hunt, CyprusEnçiclopedia Britannica, Encyclopædia Britannica, Inc. (EN) Sipro, in Catholic Encyclopedia, Robert Appleton Company.